168 



Strømhastigheden betragtes som constant indtil Sydspidsen af 

 Grønland, saa findes det fremdeles, at Strømmens Vandspeil maa 

 være stigende indtil Cap Farvel, navnlig fra 3^3 Fod indtil 5 Fod 

 over Havfladen ved Newfoundland langs Strømmens østlige Rand, 

 der naturligviis falder sammen med Atlanterhavets Vandspeil. 

 Dersom Golfstrømmen dernæst, efterat have passeret Cap Farvel, 

 skulde strømme Uge ned imod Newfoundland, saa maatte Vandet 

 i Davisstrædet staae opstemmet til den Høide, som kunde for- 

 hindre Strømmen fra at bevæge sig i en mere vestlig Retning. 

 Men da Vandet i Davisstrædet ikke kan have nogen høiere Vand- 

 stand end den, som behøves til at drive de tilstrømmende Vand- 

 masser Syd hen saa hurtigt som de tilstrømme, og da det 

 Vandspeilsfald som dertil udkræves ved 63° N. Br. ikkun beløber 

 sig til 3^2 Fod over Vandstanden ved Newfoundland, saa har 

 altsaa Polarstrømmen, idet den naaer Cap Farvel, et Fald over 

 imod Davisstrædet af 2*/2 Fod langs den grønlandske Kyst 

 og IVs Fod langs Polarstrømmens modsatte Bred. Formedelst 

 dette Fald drives Strømmen fra Cap Farvel langs den grøn- 

 landske Kyst, under en Opstemning derimod, nogle Bredegrader 

 op i Davisstrædet. Men da der som sagt løber en Koldvands- 

 strøm fra Nord ned igjennem Baffinsbugten og Davisstrædet imod 

 Sydost, saa maa Vandspeilet have et Fald i denne Retning, og 

 den østgrønlandske Strøm kan dertor kun naae et Stykke op i 

 Davisstrædet før den tvinges til at løbe Vester over imod Kysten 

 af Labrador, som den i Forening med Vandet fra Baffinsbugten 

 følger imod Syd paa Grund af Vandspeilets Fald. Den saaledes 

 forenede Polarstrøm, hvis Vandføring kan anslaaes til henimod 

 1200 Cubikfod pr. Sec, har en Brede af 50 Miil, en Hastighed 

 af ^/6 Fod pr. Sec. og en Dybde af omtrent 260 Favne ; den 

 løber Sydost hen under Paavirkning af Rotationen, som mod- 

 virker og opstemmer den imod Labradorkysten samt Kysten af 

 Newfoundland, langs hvis Østside den forsætter sit Løb ned imod 

 Golfstrømmen indtil den har passeret Cap Race, hvor den bøier 

 Vester over og strømmer ned imod Florida, som tidligere omtalt. 



